|  |
| --- |
| Osnovne šole, osnovne šole s prilagojenim programom in zavodi za vzgojo in izobraževanje otrok in mladostnikov s posebnimi potrebami |
| Javne in zasebne srednje šole ter zavodi za vzgojo in izobraževanje otrok in mladostnikov s posebnimi potrebami |
| Splošne knjižnice |
|  |
| Številka: | 6133-1/2023/4 |
| Datum: | 13. 6. 2023 |
|  |  |
|  Zadeva: | **Nacionalni projekt »Rastem s knjigo OŠ in SŠ« v šolskem letu 2023/2024 ̶ INFORMACIJE O ZAČETKU, IZBORU KNJIG IN POTEKU PROJEKTA**  |

Spoštovani!

Nacionalni projekt ***»Rastem s knjigo OŠ in SŠ«***že vrsto let poteka v sodelovanjus predstavniki Ministrstva za kulturo, Ministrstva za vzgojo in izobraževanje, MKL, Pionirske ̶ Kompetenčnega centra za mladinsko književnost in knjižničarstvo, Zavoda RS za šolstvo, Združenja splošnih knjižnic, Sekcije šolskih knjižnic pri ZBDS, Društva slovenskih pisateljev.

**Izvedba oz. pričetek projekta *»Rastem s knjigo OŠ in SŠ«* v šolskem letu 2023/2024 je predviden od 8. oktobra 2023 dalje do konca šolskega leta (do konca junija 2024).**

V avgustu oz. septembru 2023 vam bomo poslali program oz. predlog organizacijske izvedbe nacionalnega projekta *»Rastem s knjigo OŠ in SŠ*«, ki vam bo, kot vsako leto, v pomoč pri izvajanju projekta v šolskem letu 2023/2024.

Do konca septembra 2023 bodo v splošne knjižnice dostavljeni izvodi izbranih knjig za OŠ in SŠ na podlagi podatkov o številu sedmošolcev in dijakov 1. letnikov v šolskem letu 2023/2024.

**Predstavitev** nacionalnega projekta *»Rastem s knjigo OŠ in SŠ 2023/2024«* z avtorji izbranih knjig bo **v sredo,** **11. 10. 2023 ob 10h v Mestni knjižnici Ljubljana**, Knjižnici Otona Župančiča, Kersnikova 2, Ljubljana, v okviru Strokovne srede (projekt sofinancira Javna agencija za knjigo RS).

Na Javnem ciljnem razpisu za izbor kulturnih projektov *»Rastem s knjigo OŠ in SŠ 2023/2024«* JAK RS sta bili s strani strokovne komisije za literarne prireditve in razvijanje bralne kulture JAK RS v šolskem letu 2023/2024 izbrani naslednji knjigi:

* **za OŠ 2023: Irena Androjna, Modri otok, Mladinska knjiga založba d.d.,**
* **za SŠ 2023: Vinko Möderndorfer, Romeo in Julija iz sosednje ulice, ilustracije: Jure Engelsberger, MIŠ, založništvo, trgovina in storitve d.o.o.,**

ki ju bodo sedmošolci in dijaki prvih letnikov prejeli ob organiziranem obisku najbližje splošne knjižnice v okviru realizacije svojega letnega delovnega načrta 2023/2024.

Za dodatna pojasnila in informacije se obrnite na Tjašo Urankar, ki koordinira projekt na JAK (telefon: 01 369 58 25 oz. e-pošta: **rastemsknjigo@jakrs.si** ali tjasa.urankar@jakrs.si).

V upanju na uspešno sodelovanje pri nacionalnem projektu *»Rastem s knjigo OŠ in SŠ«* vam želimo uspešen pričetek novega šolskega leta in vas lepo pozdravljamo.

Pripravila: Javna agencija za knjigo RS

Tjaša Urankar Katja Stergar

vodja projekta RSK direktorica

V vednost poslati:

* Nataša Bucik, Ministrstvo za kulturo (natasa.bucik@gov.si)
* Nada Požar Matijašič, Ministrstvo za vzgojo in izobraževanje, Urad za razvoj in kakovost izobraževanja (nada.pozar@gov.si)
* Darja Lavrenčič Vrabec, Kristina Picco, MKL, Pionirska ̶ Kompetenčni center za mladinsko književnost in knjižničarstvo (darja.lavrencic-vrabec@mklj.si, kristina.picco@mklj.si)
* Romana Fekonja, Eva Jurman, Zavod RS za šolstvo (romana.fekonja@zrss.si, eva.jurman@zrss.si)
* Vesna Horžen, Združenje splošnih knjižnic (vesna.horzen@zdruzenje-knjiznic.si)
* Damjana Vovk, Narodna in univerzitetna knjižnica, Oddelek za izobraževanje, svetovanje in razvoj; Zveza bibliotekarskih društev Slovenije (Damjana.Vovk@nuk.uni-lj.si)
* Andreja Urbanec, Sekcija za šolske knjižnice pri Zvezi bibliotekarskih društev Slovenije (solske@zbds-zveza.si)
* Nataša Konc Lorenzutti, Društvo slovenskih pisateljev, Sekcija za mladinsko književnost (natasa.konc-lorenzutti@guest.arnes.si)